Diari Oficial de la Generalitat Valenciana


Sumari del DOGV 9336, del 11-05-2022 (2022/3976)

Informació pública de l'aprovació inicial de la modificació puntual detallada número 13 del Pla general d'ordenació urbana.
---------------------------------------------------------------------------------------------------------------------------

### Dades del document

Número de DOGV
:   9336

Data del DOGV
:   11-05-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3976


Data del document
:   06-05-2022

Organisme emissor
:   Ajuntament d'Almussafes

Tipus de document
:   Anunci

Descriptors 

:   * Almussafes
    * administració local
    * pla d'urbanisme

Informació pública de l'aprovació inicial de la modificació puntual detallada número 13 del Pla general d'ordenació urbana. [2022/3976]  
El Ple de l'Ajuntament d'Almussafes, en sessió ordinària celebrada el dia 5 de maig de 2022, va adoptar l'acord d'aprovació inicial de la modificació puntual detallada número 13 del Pla general d'ordenació urbana del municipi d'Almussafes, que en la seua part dispositiva estableix el següent:  
Primer. Aprovar inicialment la versió inicial del document de la modificació puntual detallada núm. 13 del PGOU d'Almussafes, que modifica l'art. 45, Usos de la norma urbanística.  
Segon. Reprendre la suspensió de l'atorgament de les llicències de parcel·lació, edificació i demolició. L'àmbit de la suspensió afectat per la modificació detallada referenciada és: zona residencial d'Almussafes (inclòs el barri antic) i zona residencial de tolerància industrial, fins a completar el termini màxim de dos anys comptats des de la publicació del primer acord de suspensió (19.05.2021), això és, fins a 19.05.2023.  
  
- Usos afectats per la modificació del planejament són els següents: gasolineres, tanatoris i crematoris, casinos de joc, sales de bingo i centres/cases de joc, botigues eròtiques, discoteques i establiments d'oci nocturn.  
Tercer. Sotmetre a informació pública el document de la modificació puntual detallada núm. 13 del PGOU d'Almussafes, durant un termini de 45 dies hàbils, mitjançant el corresponent anunci que s'exposarà en el DOGV i un diari no oficial d'àmplia difusió de la localitat, amb la finalitat que els particulars i les entitats públiques puguen presentar-hi al·legacions a partir de l'endemà de la publicació de l'edicte en el DOGV.  
Durant aquest període quedarà l'expedient a la disposició del qualsevol que vulga examinar-lo, en la seu electrònica de l'Ajuntament i en el portal de transparència de l'Ajuntament:  
http://www.almussafes.org:49388/1236120520224771.php  
i en el Departament d'Urbanisme de l'Ajuntament, al carrer del Passeig del Parc, núm. 5, pis 1.  
Quart. Notificar a les persones interessades perquè, dins del termini d'informació pública, puguen presentar les al·legacions, observacions o suggeriments que estimen convenient.  
Cosa que es fa pública en virtut de l'article 55 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori urbanisme i paisatge.  
  
Almussafes, 6 de maig de 2022.- L'alcalde: Antonio González Rodríguez.